Go ya ka Mika 4:3, batho ba Modimo “ba [rutše] ditšhoša tša bona ba di dira megoma gomme marumo a bona ba a dira disekela.” Mokgwa wo wa Bakriste ba therešo o dumelelana gabotse le mantšu ao Modimo a ilego a a botša Paulo gore a a ngwale, ao a rego: “Le se ke la bušetša bobe ka bobe go motho. . . . Ge e ba go kgonega, go fihla moo go ithekgilego ka lena, ebang le khutšo le batho bohle.” (Baroma 12:17, 18) Gaešita le ge Paulo a ile a lebeletšana le mathata a mantši, go akaretša “dikotsi tša bahlakodi,” o ile a tšwela pele a phela ka go dumelelana le seo a se boletšego. Ga se a ka a tshela melao ya motheo ya Mangwalo e le feela gore a itšhireletše. (2 Bakor. 11:26) Go e na le moo, o ile a bota Modimo le bohlale bjo bo lego ka Lentšung la Gagwe​—e lego bohlale bjo “bo phalago dibetša tša ntwa.”​—Mmo. 9:18.